Η **Φιλίππα Φόσετ** (αγγλικά: *Philippa Garrett Fawcett*‎‎, 4 Απριλίου 1868 – 10 Ιουνίου 1948) ήταν Αγγλίδα μαθηματικός και εκπαιδευτικός. Ήταν η πρώτη γυναίκα που πήρε την κορυφαία βαθμολογία στις εξετάσεις *Mathematical Tripos* του Κέιμπριτζ. Δίδαξε στο κολλέγιο Νιούναμ του Κέιμπριτζ, και στο κολέγιο κατάρτισης δασκάλων) στο Γιοχάνεσμπουργκ, και εργάστηκε ως διοικητικός υπάλληλος στο Συμβούλιο της Κομητείας του Λονδίνου.

Οικογένεια
----------

Η Φιλίππα Γκάρετ Φόσετ γεννήθηκε στις 4 Απριλίου 1868, κόρη της σουφραζίστριας Millicent Fawcett (το γένος Garrett) και του Henry Fawcett, βουλευτή και καθηγητή πολιτικής οικονομίας στο Κέιμπριτζ και Γενικό Διευθυντή Ταχυδρομείων στη δεύτερη κυβέρνηση του Γκλάντστοουν. Η θεία της ήταν η Ελίζαμπεθ Γκάρετ Άντερσον, η πρώτη Αγγλίδα γιατρός. Όταν πέθανε ο πατέρας της, εκείνη και η μητέρα της πήγαν να ζήσουν με την αδερφή της Millicent, Agnes Garrett, η οποία είχε δημιουργήσει μια επιχείρηση εσωτερικής διακόσμησης στην Gower Street, στο Bloomsbury.

Εκπαίδευση
----------

Η Φιλίππα Φόσετ φοίτησε στο κολλέγιο Bedford του Λονδίνου (τώρα Royal Holloway) και στο κολλέγιο Νιούναμ του Κέιμπριτζ που είχε συνιδρυθεί από τη μητέρα της.

Το 1890 έγινε η πρώτη γυναίκα που πήρε την κορυφαία βαθμολογία στις εξετάσεις του *Mathematical Tripos*. Τα αποτελέσματα είχαν μεγάλη δημοσιότητα, με τους πρώτους σκόρερ να λαμβάνουν μεγάλη αναγνώριση. Η βαθμολογία της ήταν κατά 13% υψηλότερη από τη δεύτερη υψηλότερη, αλλά δεν έλαβε τον τίτλο της *Senior Wrangler* (Geoffrey T. Bennett το 1890), καθώς μόνο οι άνδρες μπορούσαν να καταταχθούν, ενώ οι γυναίκες είχαν ξεχωριστή κατάταξη. Οι γυναίκες μπορούσαν να συμμετέχουν στις εξετάσεις *Tripos* από το 1880, όταν η Charlotte Angas Scott κατετάγη ανεπίσημα με την όγδοη καλύτερη βαθμολογία. Όταν ανακοινώθηκε η λίστα των γυναικών, η Fawcett χαρακτηρίστηκε ως "πάνω από τον senior wrangler". Καμία γυναίκα δεν έλαβε επίσημα την πρώτη θέση μέχρι τη Ρουθ Χέντρι το 1992.

Ένα ανώνυμο ποίημα γραμμένο το 1890 αποδίδει φόρο τιμής στο μεγάλο επίτευγμα της Φόσετ και κορυφώνεται με τις ακόλουθες δύο στροφές, αναφέροντας τους άλλους αξιοσέβαστους μαθηματικούς Άρθουρ Κέιλι και Τζορτζ Σάλμον:

> Curve and angle let her con and  
> 
> Parallelopipedon and  
> 
> Parallelogram  
> 
>   Few can equal, none can beat her  
> 
>   At eliminating theta  
> 
> By the river Cam.  
> 
>   
> 
> May she increase in knowledge daily  
> 
> Till the great Professor Cayley  
> 
> Owns himself surpassed  
> 
>   Till the great Professor Salmon  
> 
>   Votes his own achievements gammon  
> 
> And admires aghast.
> 
> 

Εν μέσω του γυναικείου κινήματος για το δικαίωμα ψήφου, το κατόρθωμα της Fawcett συγκέντρωσε παγκόσμια κάλυψη από τα μέσα ενημέρωσης, προκαλώντας πολλές συζητήσεις για τις δυνατότητες και τα δικαιώματα των γυναικών. Η κύρια είδηση στην *Telegraph* την επόμενη μέρα έλεγε:

|  |  |  |
| --- | --- | --- |
| « | Για άλλη μια φορά μία γυναίκα έδειξε την ανωτερότητά της μπροστά σε έναν δύσπιστο και κάπως αδιάφορο κόσμο... Και τώρα η τελευταία τάφρος έχει κυριευθεί από μία Αμαζόνια επίθεση, και ολόκληρη η ακρόπολη της μάθησης βρίσκεται ανοιχτή και ανυπεράσπιστη μπροστά στους νικητές, μαθητές του Νιούναμ και του Girton. Δεν υπάρχει πλέον κανένας τομέας μάθησης στον οποίο να μην διαπρέπει μία φοιτήτρια.

Once again has woman demonstrated her superiority in the face of an incredulous and somewhat unsympathetic world... And now the last trench has been carried by Amazonian assault, and the whole citadel of learning lies open and defenceless before the victorious students of Newnham and Girton. There is no longer any field of learning in which the lady student does not excel. |  » |

Καριέρα
-------

Η Φόσετ στο δωμάτιό της στο κολλέγιο Νιούναμ (1891)
Μετά το επίτευγμα της Φόσετ στο *Tripos*, κέρδισε την υποτροφία Marion Kennedy στο Κέιμπριτζ μέσω της οποίας διεξήγαγε έρευνα στη δυναμική ρευστών. Οι δημοσιευμένες εργασίες της περιλαμβάνουν «Σημείωση σχετικά με την κίνηση των στερεών σε ένα υγρό». Διορίστηκε λέκτορας μαθηματικών στο κολλέγιο Νιούναμ, θέση που κράτησε για 10 χρόνια. Υπό αυτή την ιδιότητα, οι διδακτικές της ικανότητες έλαβαν σημαντικό έπαινο. Ένας μαθητής έγραψε:

|  |  |  |
| --- | --- | --- |
| « | Αυτό που θυμάμαι πιο έντονα από την επίβλεψη της δεσποινίδας Φόσετ ήταν η συγκέντρωσή της, η ταχύτητά της, και η μεταδοτική της απόλαυση με αυτό που δίδασκε. Ήταν αμείλικτη απέναντι στα λάθη και την απροσεξία... Η μεγαλύτερή μου οφειλή απέναντί της είναι η αίσθηση της ενότητας όλης της αλήθειας, από την παραμικρή λεπτομέρεια έως την υψηλότερη που γνωρίζουμε.

What I remember most vividly of Miss Fawcett's coaching was her concentration, speed, and infectious delight in what she was teaching. She was ruthless towards mistakes and carelessness... My deepest debt to her is a sense of the unity of all truth, from the smallest detail to the highest that we know |  » |

Η Φόσετ άφησε το Κέιμπριτζ το 1902, όταν διορίστηκε ως λέκτορας για να εκπαιδεύσει δασκάλους μαθηματικών στο Normal School (κολέγιο κατάρτισης δασκάλων) στο Γιοχάνεσμπουργκ, και στη συνέχεια στην Αποικία Τράνσβααλ,  τώρα μέρος του Πανεπιστημίου της Πρετόρια, Νότια Αφρική. Παρέμεινε εκεί, δημιουργώντας σχολεία σε όλη τη χώρα, μέχρι το 1905, όταν επέστρεψε στη Βρετανία για να αναλάβει θέση στη διοίκηση της εκπαίδευσης του Συμβουλίου της Κομητείας του Λονδίνου. Εκεί, έλαβε υψηλό βαθμό για το έργο της για την ανάπτυξη σχολείων δευτεροβάθμιας εκπαίδευσης. Έχοντας στερηθεί το πτυχίο του Κέιμπριτζ λόγω του φύλου της, ήταν μια από τις γυναίκες που ταξίδεψαν στην Ιρλανδία μεταξύ 1904 και 1907 για να λάβουν *ad eundem* πτυχίο από το Πανεπιστήμιο του Δουβλίνου στο Κολλέγιο του Τρίνιτυ. 

Η Φόσετ διατήρησε ισχυρούς δεσμούς με το κολλέγιο Νιούναμ σε όλη της τη ζωή. Το κτίριο Φόσετ (1938) ονομάστηκε σε αναγνώριση της συνεισφοράς της στο κολέγιο και της οικογένειάς της. Πέθανε στο Hendon στις 10 Ιουνίου 1948, δύο μήνες μετά τα 80ά της γενέθλια, έναν μήνα μετά τη βασιλική έγκριση της απόφασης του πανεπιστημίου που επέτρεψε στις γυναίκες να λάβουν το πτυχίο προπτυχιακών σπουδών του πανεπιστημίου Κέιμπριτζ (βλέπε εκπαίδευση γυναικών στο Πανεπιστήμιο του Κέιμπριτζ).

Κληρονομιά
----------

Το Πρόγραμμα Πρακτικής Άσκησης Φιλίππα Φόσετ είναι ένα καλοκαιρινό ερευνητικό πρόγραμμα στο Κέντρο Μαθηματικών Επιστημών στο Πανεπιστήμιο του Κέιμπριτζ. Έλαβε την πρώτη του ομάδα ασκουμένων το 2020.

Στην τοποθεσία Δυτικό Κέμπριτζ του Πανεπιστημίου του Κέμπριτζ, υπάρχει η οδός Φιλίππα Φόσετ, δίπλα σε δρόμους που ονομάζονται από άλλους αξιόλογους συνεισφέροντες στα θέματα επιστημών, τεχνολογίας, μηχανικής και μαθηματικών, όπως η Άντα Λάβλεϊς, ο Τσαρλς Μπάμπατζ και ο Τζόζεφ Τζον Τόμσον.

Δείτε επίσης
------------

* Σάρα Γούντχεντ, η πρώτη γυναίκα που επιχείρησε και πέτυχε τις εξετάσεις *Mathematical Tripos* του Κέιμπριτζ
* Χρονοδιάγραμμα των γυναικών στα μαθηματικά
* Χρονοδιάγραμμα των γυναικών στην επιστήμη

Παραπομπές
----------

1. ↑  «Death Of The Right Hon Henry Fawcett, Postmaster General». *Hansard*. Ανακτήθηκε στις 27 Οκτωβρίου 2023.
2. ↑  Crawford, Elizabeth. «Spirited Women of Gower Street: The Garretts and their Circle» (PDF). *Bloomsbury Project*. University College London. Ανακτήθηκε στις 12 Ιουλίου 2018.
3. ↑  Ashton, Rosemary (13 Νοεμβρίου 2012). *Victorian Bloomsbury by Rosemary Ashton*. Yale University Press. ISBN 9780300154474. Ανακτήθηκε στις 11 Ιουνίου 2018.
4. ↑  «Queens' College». *Issuu*. 29 Μαρτίου 2016. Ανακτήθηκε στις 27 Οκτωβρίου 2023.
5. ↑  «Philippa Garrett Fawcett». *www.agnesscott.edu*. Ανακτήθηκε στις 29 Ιουνίου 2019.
6. ↑  Series, Caroline (1997). «And what became of the women?». *Mathematical Spectrum* **30**: 49–52.
7. ↑  «Marion Kennedy». Newnham College. Ανακτήθηκε στις 22 Ιουνίου 2017.
8. ↑  Fawcett, Philippa (1893). «Note on the Motion of Solids in a Liquid». *Quarterly Journal of Pure and Applied Mathematics* **26**: 231–258.. Ανακτήθηκε στις 4 May 2018.
9. ↑  «Philippa Fawcett». *Biographies of Women Mathematicians*. Agnes Scott College.
10. ↑  Newnham College Roll Letter, February 1949, 46–54. Newnham College Archives.
11. ↑  «South London Fawcett Group Biography» (PDF). Αρχειοθετήθηκε από το πρωτότυπο (PDF) στις 11 Μαρτίου 2014.
12. ↑   *Oxford Dictionary of National Biography* (online έκδοση). Oxford University Press. .  (Subscription or UK public library membership required.)
13. ↑  «Index entry». *FreeBMD*. ONS. Ανακτήθηκε στις 17 Απριλίου 2023.
14. ↑  Stephen Siklos (2004). «Official Newnham biography of Philippa Fawcett».
15. ↑  «Philippa Fawcett Internship Programme | Philippa Fawcett Internship Programme». *www.maths.cam.ac.uk*. Αρχειοθετήθηκε από το πρωτότυπο στις 1 Ιουλίου 2022. Ανακτήθηκε στις 26 Απριλίου 2022.
16. ↑  «West Cambridge Site: Map of the University of Cambridge». *map.cam.ac.uk*. Ανακτήθηκε στις 29 Ιουνίου 2019.

Περαιτέρω ανάγνωση
------------------

* «Philippa Fawcett». *Biographies of Women Mathematicians*. Agnes Scott College. .
* O'Connor, John J.; Robertson, Edmund F. «Φιλίππα Φόσετ», *MacTutor History of Mathematics archive*, University of St Andrews,  .
* Rita McWilliams Tullberg. «Philippa Fawcett». *Oxford Dictionary of National Biography*. .
* Stephen Siklos (2004). «Official Newnham biography of Philippa Fawcett».

Eξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Φιλίππα Φόσετ** |

* The Woman Who Bested the Men at Math (Αγγλικά)
* Φιλίππα Φόσετ (Αγγλικά)
* Πορτραίτο της Φιλίππας Φόσετ Αρχειοθετήθηκε 4 April 2023 στο Wayback Machine. στο William Morris Gallery (Αγγλικά)

  


|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Μαθηματικά
 |

 |